Source: http://slideflix.net/doc/1599073/
Timestamp: 2018-08-21 11:42:24+00:00
Document Index: 1614206

Matched Legal Cases: ['kko ', '§ 2', '§ 31', '§ 2', 'kko ', 'kko ', 'kko\n', 'KKO ', 'kko ', 'KKO ', 'kko ', 'KKO ', 'kko ', 'KKO ', 'kko ', 'KKO ', 'kko ', 'KKO ', 'KKO ']

Download Document 1599073
ALAIKÄISEN POTILAAN JA HÄNEN HUOLTAJANSA HENKILÖTIETOJEN TUNNISTAMINEN LASTEN JA NUORTEN HOITOTYÖSSÄ
Anja Palovaara
Palovaara Anja & Vesala Maija. Alaikäisen potilaan ja hänen huoltajansa henkilötietojen tunnistaminen lasten ja nuorten hoitotyössä. Oulu, syksy 2012, 40 sivua, 2 liitettä.
Henkilötietojen tunnistaminen on perusta potilasturvallisuudelle. Opinnäytetyön tarkoituksena oli kuvata hoitajien toimintaa ja käsityksiä alaikäisen potilaan ja hänen huoltajansa henkilötietojen tunnistamisesta sairaalaantulotilanteessa Oulun Yliopistollisen
sairaalan lasten ja nuorten kirurgian ja gastroenterologian osastolla. Tutkimuksen tavoitteena oli kehittää luotettavaa henkilötietojen tunnistamista sairaalaantulotilanteessa.
Opinnäytetyö tuottaa tietoa alaikäisen potilaan ja hänen huoltajansa henkilötietojen tunnistamisesta.
Tutkimusaineisto kerättiin strukturoidulla kyselylomakkeella, joita jaettiin 36. Kyselyyn
vastasi 30 hoitotyöntekijää. Vastausprosentiksi muodostui 83 %. Aineisto analysoitiin
tilastollisella SPSS- ohjelmalla. Tulokset kuvailtiin frekvenssi- ja prosenttijakaumin.
Tulosten mukaan sairaalaantulotilanteessa alaikäisen potilaan henkilötiedoista tunnistettiin useimmin henkilötunnus (94 %), etunimi (93 %) ja sukunimi (93 %). Huoltajan
henkilötiedoista yleisimmin tunnistettiin etunimi (80 %), sukunimi (80 %) ja yhteystiedot (73 %). Sairaalaantulotilanteessa alaikäisen potilaan henkilötiedot tunnistettiin yleisimmin potilastunnisterannekkeella (97 %) ja suullisesti (93 %). Huoltajan henkilötiedot
tunnistettiin useimmiten suullisesti (70 %).
Henkilötietojen tunnistaminen käsitettiin alaikäisen potilaan hoitosuhteessa olevan keskeinen tietosuojaperiaate (100 %) ja osa turvallista hoitotyötä (100 %). Sen käsitettiin
olevan myös perustana luottamukselliselle vuorovaikutussuhteelle (94 %) ja osa hyvää
tiedonkulkua (97 %). Henkilötietojen tunnistamista edistävimmät tekijät olivat motivaatio lasten hoitotyöhön (93 %) ja henkilötietojen tunnistamiseen liittyvä koulutus (93 %).
Opinnäytetyön johtopäätöksenä todetaan, että alaikäisen potilaan ja hänen huoltajansa
henkilötietoja tunnistettiin sairaalaantulotilanteessa puutteellisesti. Merkittävimmät puutokset olivat alaikäisen potilaan henkilötunnuksen ja potilastietojen luovuttamista koskevassa tunnistamisessa sekä huoltajan henkilötunnuksen ja yhteystietojen keräämisessä.
Henkilötietojen tunnistamisella käsitettiin olevan tärkeä merkitys turvalliselle, perhekeskeiselle ja laadukkaalle lasten ja nuorten hoitotyölle.
Asiasanat: alaikäinen potilas, henkilötietojen tunnistaminen, kvantitatiivinen tutkimus,
Palovaara, Anja & Vesala, Maija. Experiences of nurses identifing patients and their
guardians in pediatric and adolescent nursery. 40 p., 2 appendices.Language: Finnish.
Oulu, autumn 2012
Identifying personal information is a basis for patient security. The purpose of this
thesis was to describe actions and manners of nurses identifying an underaged patient
and their quardian at hospital admission in Oulu university pediatric surgery and
gastroenterology ward (Finland). This research was aimed to develop a reliable
identification process at the hospital admission. The thesis will bring information an
how to identify an underaged patient and their guardian.
The research material was collected using questionnaires, the total amount of which
were 36. The questionnaire was answered by 30 nursing personnel, giving response rate
of 83 %. Material was analysed by a statistic SPSS-program. The results were described
in frequence and percentual-diagrammes.
According to the results an underaged patient was most commonly identified by their
first name (93%) last name (93%) and social security number (94%). The guardian was
most commonly identified by first name (80%), last name (80%) and contact infomation
(73%). At hospital admission underaged patient identification was most commonly done
by a patient record wristband (97%) and orally (93%). Guardians personal data was
most commonly identified orally (70%).
The identification was felt to be crucial for data privacy principle (100%) in the nursingrelation of an underaged patient and part of safe nursing (100%). It was felt to be a basis
for confident interaction (94%) and a part of good information flow (97%). A part of
conductive factors were motivation to pediatric nursing (93%) and education for
identification (93%).
As a conclusion it can be said that an underaged patient and their guardians were
identified inadequately at hospital admission. Major weaknesses were when delivering
social security number and patient records and collecting the guardians social security
number and contact information. The identification of the patient was felt to be
significant for a secure, family-centered and pediatric nursing of high quality.
Key words: underaged patient, identification process, quantitative research, pediatric
SISÄLLYS ........................................................................................................................ 4
2 HENKILÖTIETOJEN TUNNISTAMINEN LASTEN JA NUORTEN..........................
HOITOTYÖSSÄ ............................................................................................................... 7
2.1 Henkilötietojen tunnistaminen sairaalaan tulotilanteessa ....................................... 7
2.2 Henkilötietojen tunnistamiseen liittyviä tekijöitä ................................................. 11
2.2.1 Turvallisuus .................................................................................................... 11
2.2.2 Perhekeskeisyys ............................................................................................. 14
2.2.3 Ammatillinen osaaminen ............................................................................... 15
3 OPINNÄYTETYÖN TARKOITUS JA TAVOITE .................................................... 17
4 OPINNÄYTETYÖN AINEISTON KERUU JA ANALYYSI .................................... 18
4.1 Mittarin laadinta ja aineiston keruu ...................................................................... 18
4.2 Aineiston analysointi ............................................................................................. 19
5 TULOKSET ................................................................................................................. 21
5.1 Tutkimukseen vastaajat ......................................................................................... 21
5.2 Henkilötietojen tunnistaminen .............................................................................. 21
5.3 Henkilötietojen tunnistamistavat........................................................................... 23
5.4 Henkilötietojen tunnistamisen merkitys alaikäisen potilaan hoitosuhteessa ........ 25
5.5 Henkilötietojen tunnistamista edistäviä tekijöitä .................................................. 26
6.1 Tulosten tarkastelua .............................................................................................. 27
6.2 Tutkimuksen luotettavuus ..................................................................................... 29
6.3 Tutkimuksen eettiset näkökohdat .......................................................................... 30
6.4 Johtopäätökset ja jatkotutkimusaiheet .................................................................. 31
LIITE 2: Taulukko 1
”Potilaalla on oikeus saada laadukasta ja hyvää hoitoa. Hänen vakaumustaan ja yksityisyyttään pitää kunnioittaa ja hänen hoitonsa on järjestettävä ja häntä kohdeltava
siten, ettei hänen ihmisarvoaan loukata. Potilaan hoidossa ja kohtelussa on otettava
mahdollisuuksien mukaan huomioon hänen äidinkielensä, hänen yksilölliset tarpeensa
ja kulttuurinsa.” (Laki potilaan asemasta ja oikeuksista 785/1992, 3§).
Lasten ja nuorten hoitotyön yksi erityispiirteistä sairaalassa on se, että hoitotyön asiakkaana on koko perhe (Hopia 2006, 72). ). Oulun Yliopistollisen sairaalan lasten kirurgian ja gastroenterologian yksikön osastolla 60 alaikäinen potilas nähdään osana omaa
perhettään. Alaikäiseen potilaaseen liittyviä asioita ei voida tarkastella ilman perheen
huomioimista. Sairaalaantulotilanteessa henkilötietojen tunnistamisen yhteydessä tämä
tarkoittaa sitä, että henkilötiedot tunnistetaan sekä alaikäisestä potilaasta että hänen
huoltajastaan.
Henkilötiedoilla tarkoitetaan luonnollista henkilöä taikka hänen ominaisuuksiaan tai
elinolosuhteitaan kuvaavia merkintöjä, jotka voidaan tunnistaa häntä tai hänen perhettään tai hänen kanssaan yhteisessä taloudessa eläviä koskeviksi (Henkilötietolaki
1999/523, 3§). Henkilötietojen tunnistaminen on yksi osa henkilötietojen käsittelyä
(Ylipartanen 2004, 21). Se on olennainen osa hoitosuhteessa tapahtuvaa toimintaa ja luo
pohjaa turvalliselle, laadukkaalle ja terveyttä edistävälle hoidolle (Kinnunen, Peltomaa
2009, 78). Henkilötietojen tunnistamisen perustana ovat Suomen lait ja asetukset, ja sen
toteutumiseen vaikuttavat muun muassa turvallinen ja perhekeskeinen lasten ja nuorten
hoitotyö, sekä hoitotyöntekijöiden ammatillinen osaaminen.
Tämän opinnäytetyön tarkoituksena on kuvata hoitajien toimintaa ja käsityksiä alaikäisen potilaan ja hänen huoltajansa henkilötietojen tunnistamisesta sairaalaantulotilanteessa Oulun Yliopistollisen sairaalan lasten ja nuorten kirurgian ja gastroenterologian yksikön osastolla 60. Tavoitteena on kehittää alaikäisen potilaan ja hänen huoltajansa henkilötietojen tunnistamista sairaalaantulotilanteessa.
Opinnäytetyön teoria koostuu pääasiassa suomenkielisistä tutkimuksista ja kirjallisuudesta. Teoriatiedon hankintaa varten tehtiin hakuja Medic, Diana ja Linda tietokantoihin.
Hakusanoja olivat ammatillinen osaaminen, henkilötiedot, tietosuoja, turvallisuus, tunnistaminen, potilas. Nämä sanat esiintyivät haun toteutuksessa yksin tai sanayhdistelminä. Tieto kerättiin harkinnanvaraisesti eri tietokannoista sekä käsihakuna Finlexin, Sosiaali- ja terveysministeriön ja Rohdon verkkosivuilta. Lisäksi tieto perustuu hoitotyön
ammattikirjallisuuteen ja Oulun Yliopistollisen sairaalan intranet- tiedostoon.
Opinnäytetyön aiheen saimme Oulun yliopistollisen sairaalan lasten ja nuorten kirurgian
ja gastroenterologian yksikön osastolta 60. Jatkossa opinnäytetyössä käytämme yksiköstä nimitystä osasto 60, ja hoitaja sanalla tarkoitamme tutkimukseen osallistuvia hoitotyöntekijöitä. Kiinnostuimme henkilötietojen tunnistamisesta, koska aihe on ajankohtainen potilasturvallisuuden kannalta. Ymmärtämällä henkilötietojen tunnistamisen tärkeyden, pystymme paremmin tukemaan lasten ja nuorten hoitotyössä lasten, nuorten ja
perheiden hyvinvointia sairaalahoidon aikana.
2 HENKILÖTIETOJEN TUNNISTAMINEN LASTEN JA NUORTEN HOITOTYÖSSÄ
2.1 Henkilötietojen tunnistaminen sairaalaan tulotilanteessa
Henkilötietolaki määrittelee henkilötiedoilla tarkoitettavan luonnollista henkilöä taikka
hänen ominaisuuksiaan tai elinolosuhteitaan kuvaavia merkintöjä, jotka voidaan tunnistaa häntä tai hänen perhettään tai hänen kanssaan yhteisessä taloudessa eläviä koskeviksi (Henkilötietolaki 1999/523, 3§). Henkilötietojen käsittely tarkoittaa henkilötietojen
keräämistä, tallentamista, järjestämistä, käyttöä, siirtämistä, luovuttamista, säilyttämistä,
muuttamista, yhdistämistä, suojaamista, poistamista, tuhoamista sekä muita henkilötietoihin kohdistuvia toimenpiteitä (Henkilötietolaki 3§ 2. kohta). Henkilötietojen tunnistaminen on osa henkilötietojen käsittelyä (Ylipartanen 2004, 21). Se on yksi tärkeä lasten ja nuorten hoitotyön ydintietoihin liittyvä tarve ja toiminto, jolla pyritään takaamaan
turvallinen hoito oikealle potilaalle oikeaan aikaan kaikissa hänen hoitoonsa liittyvissä
hoitoprosessin vaiheissa. Tämän tutkimuksen kohteena on vuorotyötä tekevien hoitajien
toiminta ja käsitykset alaikäisen potilaan ja hänen huoltajansa henkilötietojen tunnistamisesta sairaalaantulotilanteessa.
Lasten ja nuorten hoitotyössä henkilötiedot tunnistetaan alaikäisestä potilaasta ja hänen
huoltajastaan. Potilas määritellään terveyden- ja sairaanhoidonpalveluja käyttäväksi tai
muuten niiden kohteena olevaksi henkilöksi (Potilas- ja lääkehoidon turvallisuussanasto
2006, 6). Osastolla 60 hoidettava potilas on lapsi tai nuori, joka on alle 17-vuotias. Lapsen huoltajia ovat hänen vanhempansa tai henkilöt, joille lapsen huoltajuus on uskottu.
Huoltaja edustaa lasta tämän henkilöä koskevissa asioissa. (Laki lapsen huollosta ja
tapaamisoikeudesta 8.4.1983/361.) Henkilötietolain (1999/523) perusteella terveydenhuollon ammattihenkilön tulee käsitellä potilaasta saatuja välttämättömiä tietoja potilaan hyödyksi. Terveydenhuollon ammattihenkilöistä säädetyssä laissa (Laki terveydenhuollon ammattihenkilöistä 1994/559) terveydenhuollon ammattihenkilön tulee ottaa
huomioon potilaalle hoidosta koituva hyöty ja haitta ja toimia potilaan etujen mukaisesti.
Edellä mainitut lait velvoittavat hoitajia toimimaan henkilötietojen tunnistamisessa lasten ja nuorten hoitotyössä turvallisesti potilaan terveyttä edistäen.
Pohjois-Pohjanmaan sairaanhoitopiirin menettelyohjeessa (2012) potilas tunnistetaan
ensisijaisesti Kela-kortista, ajokortista tai muusta virallisesta henkilökortista. Henkilökortin puuttuessa tunnistaminen tapahtuu henkilötunnuksen perusteella. Ohjeessa korostetaan potilaan tunnistamisen tärkeyttä erityisesti lääkehoitoa ja toimenpiteitä toteutettaessa, näytteenotossa sekä vastaanotto- ja siirtotilanteissa. Lisäksi jokainen hoitaja on
itse vastuussa potilaan tunnistamista, eikä potilaan tunnistaminen saa perustua toisen
hoitajan jo aiemmin tekemään tunnistamiseen. Näillä yhteisillä menettelyohjeilla pyritään ehkäisemään vakavia vaara- ja haittatapahtumia.
Hyvä henkilötietojen käsittelytapa ja hoitokäytäntö tukevat hoitosuhdetta. Edellytys
onnistuneelle hoitosuhteelle on yhteistyö potilaan ja hoitohenkilökunnan välillä. Hoitosuhteella tarkoitetaan potilaan ja lääkärin tai hoitajan välistä hoidollista suhdetta, joka
perustuu tietoon, vuorovaikutukseen ja tasaveroisuuteen. Hoitosuhde potilaan ja häntä
hoitavan tahon välille syntyy, kun lähete on saapunut potilasta hoitavalle taholle tai potilas on ottanut yhteyttä hoidon- tai ajanvarauksen kautta tai muuta hoitoonsa liittyvää
syytä varten tai potilas on tullut päivystykseen tutkimuksia ja hoitoa varten ilman lähetettä. Päämääränä hoitosuhteessa on potilaan hyvinvointi tai paraneminen. (Terveydenhuollon tietosuoja- ja tietoturvakäsikirja.) Jotta potilas tuntee saavansa hyvää hoitoa,
edellyttää se luottamuksellista hoitosuhdetta, jonka perustana on hyvä henkilötietojen
käsittelyyn liittyvä henkilötietojen tunnistaminen (Ylipartanen 2004, 21).
Osastolla 60 henkilötietojen käsittelyn apuna sairaalaantulotilanteessa käytetään henkilötietolomaketta, joka on yksi potilasasiakirjoista. Pohjatiedot henkilötietolomakkeeseen
saadaan väestörekisterikeskuksen tiedostosta tai potilashallinnon nykyjärjestelmästä
(Oberon- käyttäjäopas, 193). Osastolla 60 sairaalaantulotilanteessa alaikäinen potilas tai
hänen huoltajansa tarkistaa henkilötietolomakkeen tiedot, täydentää puuttuvat tiedot
sekä allekirjoittaa lomakkeen. Allekirjoitus on todiste lomaketietojen paikkansapitävyydestä, ja se kuuluu keskeisiin tietosuojaperiaatteisiin. Tietosuojan tarkoitus on potilaan
oikeuksien kunnioittaminen ja toteuttaminen, hyvä henkilötietojen käsittelytavan luominen ja toteuttaminen kaikissa henkilötietojen käsittelyn eri vaiheissa, sekä potilaan ja
muun muassa terveydenhuollon ammattihenkilön oikeusturvan varmistaminen. (Ylipartanen 2010, 2324.) Arkipäivisin aamuvuoroissa alaikäisen potilaan henkilötietolomakkeen tarkistuttaa osastosihteeri. Ilta- ja yövuoroissa tarkistamisesta huolehtii hoitaja.
Hoitaja on myös velvollinen ilmoittamaan sihteerille, jos henkilötietoja ei ole tarkistettu
kyseisissä työvuoroissa.
Terveyden- ja hyvinvointilaitoksen ohjeissa potilaan tunnistamisen on oltava systemaattista, ja sen tulee sisältyä perehdyttämiseen kaikkien ammattiryhmien kohdalla. Kaikilla
sairaalahoidossa olevilla potilailla tulee olla tunnisteranneke, joka kiinnitetään joko ranteeseen tai jalkaan. Suullinen tunnistaminen on myös toteutettava oikein. Potilasta on
pyydettävä itse kertomaan nimensä ja henkilötunnuksensa. Jos potilas ei näitä tietoja
kykene itse antamaan, tulisi tunnistamisessa käyttää apuna omaista tai saattajaa (Terveyden ja hyvinvoinninlaitos 11/2012).
Osastolla 60 alaikäisen potilaan tullessa sairaalahoitoon, hoitaja laittaa hänelle tunnisterannekkeen, jos sitä potilaalla ei aiemmin ole jo laitettu. Rannekkeessa tulee olla potilaan nimi, henkilötunnus ja viivakoodi. Viivakoodin avulla potilas ilmoittautuu muun
muassa röntgenkuvaukseen. Osaston käytänteen mukaan hoitaja merkitsee rannekkeeseen myös omat nimikirjaimensa tunnistamisen varmistamiseksi. Potilaan tunnistusranneke on työkalu, jonka avulla potilas varmasti tunnistetaan (Terveyden ja hyvinvoinninlaitos 2012.)
Sosiaali- ja terveysministeriön asetus potilasasiakirjoista (2009/298) määrittelee perustiedot, jotka tulee ilmetä potilasasiakirjoissa. Perustietoja ovat potilaan nimi, syntymäaika, henkilötunnus, kotikunta, yhteystiedot ja merkinnän lähde. Lisäksi alaikäisen potilaan kohdalla tulee ilmetä huoltajien tai muun laillisen edustajan nimi ja yhteystiedot ja
täysi-ikäiselle potilaalle määrätyn laillisen edustajan nimi ja yhteystiedot. Potilasasiakirjoista täytyy tarvittaessa myös käydä ilmi potilaan lähiomaisen tai muun potilaan ilmoittaman yhteyshenkilön nimi, potilaan äidinkieli tai asiointikieli ja tietojen luovuttamista
koskevat potilaansuostumukset. (Sosiaali- ja terveysministeriön asetus potilasasiakirjoista 2009/298.) Potilaalla on oikeus saada yhteystietonsa salaiseksi julkisuuslain perusteella, jos hänellä on perusteltu syy epäillä itsensä tai perheensä terveyden tai turvallisuuden tulevan uhatuksi. Perusteltu syy on esimerkiksi voimassa oleva lähestymiskielto. (Laki viranomaisten toiminnan julkisuudesta 1999/621, 24.1 § 31.) Turvakielto merkitään henkilötietolomakkeelle (Terveydenhuollon tietosuoja- ja tietoturvakäsikirja).
Sosiaali- ja terveysministeriön laatiman asetuksen mukaan potilasasiakirjat ovat joko
hoitopaikassa laadittuja, sinne saapuneita asiakirjoja tai muita potilaan terveydentilaa
koskevia tallenteita. (Sosiaali- ja terveysministeriön asetus potilasasiakirjoista
298/2009, § 2). Terveydenhuollon ammattihenkilön tulee merkitä potilasasiakirjoihin
potilaan hoidon järjestämisen, suunnittelun, toteuttamisen ja seurannan turvaamiseksi
tarpeelliset tiedot. (Laki potilaan asemasta ja oikeuksista 1992/785.) Tallennetietoja
kutsutaan potilasrekisteriksi, ja siihen kohdistuu korostettu luottamuksellisuus, huolellisuusvelvoite ja virheettömyysvaatimus (Ylipartanen 2010, 25).
Potilasasiakirjat ja niihin kirjaaminen ovat merkittäviä potilaan ja häntä hoitaneiden
ammattihenkilöiden oikeusturvan kannalta. Potilasasiakirjojen merkitys korostuu myös,
jos potilaan hoidon laadusta tai oikeuksien toteutumisesta kannellaan tai jos hoitoa joudutaan muuten jälkeenpäin selvittelemään. (Sosiaali- ja terveysministeriön asetus potilasasiakirjoista 298/2009 7 §; Björwell, Wredling, Thorrell-Ekstrand 2003, 205.) Potilaista ei aina kirjata hoitojaksoilla kaikkia olennaisia tietoja (Voutilainen, Muurinen,
Isola 2004, 79). Kirjaamiselle pitäisi olla yhtenäiset määritelmät siitä, kuinka kirjaaminen tulee tehdä, sillä kirjaaminen on näyttö tehdystä hoitotyöstä sekä vaikutuksista hoitajan vastuuvelvollisuudesta potilaisiin. Hyvä ja tarkka kirjaaminen on välttämätöntä,
jos hoidon laatua ja turvallisuutta aiotaan kehittää. (Törnvall, Wilhelmsson 2008, 2116.)
Alaikäistä potilasta on hoidettava yhteisymmärryksessä hänen kanssaan, jos alaikäinen
potilas ikänsä ja kehitystasonsa perusteella kykenee päättämään hoidostaan. Tästä on
tehtävä merkinnät potilasasiakirjoihin. Merkinnöistä tulee käydä ilmi myös se, salliiko
alaikäinen potilas terveydentilaansa tai hoitoaan koskevien tietojen antamisen hänen
huoltajalleen tai muulle lailliselle edustajalleen, vai onko hän kieltänyt tietojen antamisen. (Potilaslaki, 7 §.) Silloin kun alaikäinen katsotaan kykeneväksi päättämään itse
hoidostaan, hänellä on oikeus kieltää terveydentilaansa ja hoitoansa koskevien tietojen
antaminen huoltajalleen tai muulle lailliselle edustajalleen (Potilaslaki, 9 §). Ongelmatilanteita tietojen luovutukseen voi syntyä myös silloin, jos esimerkiksi lapsen huoltajat
ovat riitaisessa yhteishuoltajuudessa. Huoltajalla on itsenäinen oikeus saada tietoja lapsen hoitoon liittyen, eikä toisella huoltajalla ole oikeutta evätä tietojen antamista. (Ylipartanen 2004, 129.)
2.2 Henkilötietojen tunnistamiseen liittyviä tekijöitä
Turvallisen lastenhoitotyön tavoitteena on, että jokainen lapsi ja nuori tuntee olonsa
turvalliseksi sairaalahoidon aikana. Lapsen ja nuoren hoitoon osallistuvat hoitajat ja
huoltajat ovat velvollisia huolehtimaan heidän psyykkisestä, fyysisestä ja sosiaalisesta
turvallisuudestaan ja estämään vahinkojen tapahtumista. Täten hoitokäytäntöjen on oltava oikeita ja tarpeellisia. (Lindén 2004, 33.)
Uusi terveydenhuoltolaki säädettiin vuonna 2010, ja se tuli voimaan toukokuussa 2011.
Laki on merkittävä potilasturvallisuuden edistämisen kannalta. Siinä turvallisen hoidon
antaminen kuuluu kaikille terveydenhuollon ammattihenkilöille ja edellyttää tiivistä
yhteistyötä eri ammattiryhmien välillä (Terveydenhuoltolaki 2010/1326). Laki potilaan
asemasta ja oikeuksista (1992/785) korostaa potilaan oikeutta hyvään hoitoon ja tiedonsaantiin. Lisäksi laki terveydenhuollon ammattihenkilöstöstä (1994/559, 18§) vaatii, että
terveydenhuollon ammattihenkilöillä on oltava riittävä kielitaito hoitosuhteessa kommunikointiin.
Maailman terveysjärjestön (WHO) mukaan potilaiden tunnistaminen on yksi potilasturvallisuutta lisäävä tekijä. Virheet potilaan tunnistamisessa saattavat johtaa siihen, että
potilaalle tehdään toiselle potilaalle tarkoitettuja tutkimuksia tai toimenpiteitä tai annetaan toiselle potilaalle tarkoitettuja lääkkeitä. Esimerkiksi mahdollisessa verensiirrossa
henkilöllisyyden paikkansapitävyys on ehdottoman tärkeä. Potilas on pystyttävä tunnistamaan verensiirron kaikissa vaiheissa, sillä virheellinen henkilötunnistus verensiirron
yhteydessä voi aiheuttaa potilaalle vakavia haittavaikutuksia (Vaasan keskussairaalan
verikeskus).
Sosiaali- ja terveysalan tutkimus- ja kehittämiskeskuksen ja Lääkehoidon kehittämiskeskuksen Rohdon toimesta on laadittu sanasto potilasturvallisuuden keskeisistä käsitteistä. Sanastossa potilasturvallisuus nähdään erottamattomana osa hoidon laatua ja turvallisuutta. Hoidon turvallisuus voidaan jakaa hoitomenetelmien ja hoitamisen turvallisuuteen. Hoitamisen turvallisuutta voi vaarantaa poikkeama hoitoprosessissa, johon
alaikäisen potilaan sekä hänen huoltajansa henkilötietojen tunnistaminen kuuluvat.
Poikkeama voi johtua tekemisestä, tekemättä jättämisestä tai suojausten pettämisestä.
Poikkeama voi liittyä ennaltaehkäisyyn, taudinmääritykseen, hoitoon tai kuntoutukseen.
Se voi liittyä myös kirjaamiseen, seurantaan tai raportointiin. Vaaratapahtuma on potilaan turvallisuuden vaarantava tapahtuma, joka voi aiheuttaa potilaalle haittaa. (Potilasja lääkehoidon turvallisuussanasto 2006).
Sosiaali- ja terveysministeriön laatimassa potilasturvallisuusstrategiassa vuosille 20092013 laadukasta hoitotyötä tukevat muun muassa henkilötunnistus, vaaratapahtumien
ennakointi sekä tutkimukseen ja kokemukseen perustuvat käytännöt. Lisäksi hoitajien
koulutus ja perehdytys ovat osa potilasturvallisuusosaamista. ( Sosiaali- ja terveysministeriön julkaisuja 2009:3.) Osastolla 60 uusi hoitaja perehdytetään perehdytysoppaassa
olevan tiedon, sairaalan intranet-tietojen ja käytännön työn kautta. Tulovaiheen perehdytys kestää kolme viikkoa, jolloin perehdyttäjällä ja perehdytettävällä on samat työajat.
(Perehdytyskansio, osasto 60.)
Sosiaali- ja terveysministeriön asettamassa potilasturvallisuuden edistämisen ohjausryhmän hankkeessa terveydenhuollon tulee ottaa potilasturvallisuusnäkökulmat osaksi
työyhteisön toimintakulttuuria. Potilasturvallisuudessa otetaan huomioon potilaat ja
heidän läheisensä. Lisäksi potilasturvallisuusriskejä vältetään ennakoimalla sekä luomalla haittatapahtumien seuranta- ja raportointimenettely ja arvioimalla siihen liittyvät
säädöstarpeet. (Sosiaali- ja terveysministeriö, potilasturvallisuuden edistämisen ohjausryhmä.) Pohjois- Pohjanmaan Sairaanhoitopiirissä on vuodesta 2009 alkaen ollut käytössä terveydenhuollon vaaratapahtumien raportointijärjestelmä HaiPro.
Sairaanhoitajan eettisissä ohjeissa sairaanhoitajan velvollisuus on kehittää ammattitaitoaan, hoitaa potilas hänen terveyttään edistäen mahdollisimman turvallisesti sekä hyvin
(Sairaanhoitajaliitto 2009). Holin (2009) mukaan sairaanhoitajan oikeudet, velvollisuudet ja vastuu perustuvat koulutukselliseen pätevyyteen ja valmiuksiin sekä niitä määrittävään lainsäädäntöön. Osaston 60 ydinprosessin (2009) mukaan potilaan kokonaishoidon onnistumiseksi kukin ammattiryhmän edustaja vastaa työskentelystään omalta osaltaan. Yksikössä tapahtuvat viivästykset ja informaatiokatkokset vaikeuttavat hoidon
toteutumista ja aiheuttavat hoidon jatkuvuuden ongelmia. Hoitosuhteessa tapahtuvat
ongelmat saattavat johtaa potilaan uusiin hoitojaksoihin.
Lapsella ja nuorella on usein vain vähän kokemuksia sairaalahoidosta ja oudoista tilanteista, joten he tarvitsevat turvallisuuden tunteen säilyttämiseksi paljon aikuisen tukea ja
läheisyyttä. Lapsi ja nuori tulee valmistella toimenpiteisiin ja tutkimuksiin ikää vastaavalla tavalla, ja ikävät kokemukset täytyy käsitellä jälkeenpäin. Tämä on psyykkisestä
turvallisuudesta huolehtimista, joka kuuluu myös koko hoitohenkilökunnan velvollisuuksiin. Sosiaalisen turvallisuuden tukemiseksi hoitohenkilökunnan tulee tukea lapsen
suhteita hänen omaan ryhmäänsä, johon kuuluvat esimerkiksi hänen vanhempansa, päiväkoti ja ystävänsä. Varsinkin pitkien hoitojaksojen aikana sosiaalisen turvan merkitys
kasvaa. (Lindén 2004, 33.)
Yksilöllinen hoitotyö lisää potilaan turvallisuuden tunnetta. Yksilöllisyyden periaatteen
mukaisesti lapsen ikä ja kehitystaso huomioidaan hoitotyössä, jolloin eri kehitystasojen
tunteminen on edellytys yksilöllisyyden toteutumiselle. Lapsella on oikeus olla oma
itsensä, ja hänen täytyy tuntea tulleensa kuulluksi. Lapsen kulttuuritausta huomioidaan
myös hoitotyössä. (Lindén 2004, 32.) Lapsen perheen toiveet hoidon suhteen tulee kirjata, samoin kuin perheessä mahdollisesti vallitsevat sisäiset säännöt, tavat ja tottumukset. (Lindström 2004, 430.)
Hoitajasta riippuvia tekijöitä potilaan yksilöllisen hoidon toteutumisessa ovat hoitohenkilöstön potilaan yksilöllisyyden arvostaminen, hoitajan hyvä ammattitaito, riittävä työkokemus sekä kielitaito. Tärkeäksi nähdään myös täydennyskoulutuksen järjestäminen
työn tueksi ja ammattitaidon kehittymiseksi. (Gustafsson, Leino- Kilpi, Suhonen 2009,
7- 8.)
Uusi lastensuojelulaki astui voimaan 1.1.2008. Lastensuojelulaissa on painotettu lapsen
edun huomioimista viranomaisten kaikissa toimenpiteissä, ja sen yhtenä tarkoituksena
on vahvistaa lapsen edun toteutumista. Lapsella on oikeus monipuoliseen kehitykseen,
turvalliseen kasvuympäristöön sekä erityiseen suojeluun, ja lapsen etu on huomioitava
kaikissa julkisen vallan toimissa. Lailla on erityisesti merkitystä silloin, kun tehdään
lapsen elämään ja hänen hyvinvointiinsa liittyviä ratkaisuja. (Räty 2010, 1.)
2.2.2 Perhekeskeisyys
Perhekeskeisyys on hoitotyötä ohjaava perusajatus ja eettinen arvo. Perhekeskeisyyden
toteutuminen hoitotyössä kuuluu hyvän hoidon kriteereihin, ja sillä on todettu olevan
perheen terveyttä edistävä vaikutus. (Palonen 2005, 22.) Tärkeiden ihmissuhteiden ylläpitäminen sairaalahoidon aikana on tärkeä perhekeskeisyyden periaate. Periaatteen toteutuksessa lapsen huoltajat otetaan mukaan suunnittelemaan ja toteuttamaan lapsen
hoitoa. Lapsen ollessa sairaalassa vanhemmilla on edelleenkin vanhempainvastuu, joka
tarkoittaa sitä, että vanhemmilla on oikeus lapsen kasvatukseen ja huoltoon. Yleensä
vanhempainvastuu on lapsen vanhemmilla, mutta se voi olla myös muulla laillisella
huoltajalla tai laitoksella, jonka hoitoon lapsi on uskottu. Hoitotyöntekijällä puolestaan
on vastuu tukea ja ylläpitää lapsen ja hänen vanhempiensa oikeuksia hoitoa koskevissa
asioissa. Vanhempien kanssa tehtävä yhteistyö on yksi keskeinen osa lasten ja nuorten
hoitotyötä. (Lindén 2004, 32- 33.)
Perherakenteet muodostuvat sisäisistä suhteista sekä suhteista perheen ulkopuolelle ja
yhteiskuntaan. Perinteiseen perhemalliin ajatellaan kuuluvan isän, äidin ja lasten muodostama kokonaisuus. Puhutaan niin sanotusta ydinperheestä, jossa jäsenet ovat sidoksissa biologisin perustein toisiinsa. Määrittely sisältää myös perheen, jossa on vain toinen vanhempi ja lapsi tai lapsia. Biologinen suhde on myös isovanhempien ja heidän
lastenlastensa välillä. (Åstedt- Kurki, Jussila, Koponen, Lehto, Maijala, Paavilainen,
Potinkari 2006, 11- 13.)
Muita perheen määrittelyperusteista ovat juridiset perusteet, jossa perhe voi muodostua
ydinperheen, avioliiton tai rekisteröidyn parisuhteen lisäksi myös monella muulla tavalla. Esimerkiksi uusperheessä voi olla molempien puolisoiden lapsia tai perheeseen voi
kuulua adoptoituja lapsia. (Åstedt- Kurki ym. 2006, 11- 13.)
Perhe voidaan määritellä myös emotionaalisin kriteerein. Tässä tapauksessa ihmisten
välinen henkinen side luo pohjan perhemäärittelylle ja poistaa määrittelystä yhdessä
asumisen merkityksen. (Åstedt- Kurki ym. 2006, 11- 13.) Lasten hoitotyössä alaikäinen
potilas tulee huomioida yksilönä, mutta kuitenkin myös osana perhettään, sukuaan, yhteisöään tai muuta lähipiiriään, johon hoidettavalla on kiinteä suhde. Tällä sosiaalisella
piirillä on vaikutus potilaan terveyteen, sairauteen sekä sairaudesta toipumiseen. (Larivaara, Lindroos, Heikkilä 2009, 19- 20; Larivaara & Taanila 2009, 281.)
2.2.3 Ammatillinen osaaminen
Sairaanhoitajan ammatillisen osaamisen eräs määritelmä on se, kun sairaanhoitajan
kompetenssi eli kyky hallita omat työtehtävänsä ja työkokonaisuutensa kohtaavat hoitotyön asettamat kvalifikaatio- eli osaamisvaatimukset (Suikkala, Miettinen, Holopainen,
Montin, Laaksonen 2004, 14). Ammatillinen osaaminen perustuu koulutuksessa hankittuun teoreettiseen tietoon (Lahti 2008, 9), joka kehittyy työkokemuksen myötä, vaikkakin perustan osaamiselle ja kehittymiselle luo peruskoulutuksessa saatu teoriatieto sekä
ammattitaito (Osaaminen ja työn kuormittavuus 2010). Ammatillisen osaamisen kehittymisen edellytyksiä ovat oma aktiivisuus ja motivaatio. (Lauri 2006, 94).
Tuomen tutkimuksen mukaan lasten hoitotyössä sairaanhoitajan ammatilliseen osaamiseen vaikuttavia tekijöitä ovat hoitajan ikä, työ- ja elämänkokemukset, koulutus, työyhteisö ja organisaatio sekä hoitotyön kohteena olevat lapset ja heidän perheensä (Tuomi
2008, 119). Samassa tutkimuksessa yhteistyöosaaminen perheen kanssa työkokemuksen
mukaan on erittäin hyvä 63 % alle 10 vuotta työskennelleillä hoitajilla, 87 % 10- 20
vuotta työskennelleillä ja yli 20 vuotta työskennelleillä 79 %. Iän perusteella yhteistyöosaaminen on erittäin hyvä 58 % alle 35-vuotiailla hoitajilla, 35 -45-vuotiailla 84 %
ja yli 45-vuotiailla 79 %.
Tuomen tutkimuksen mukaan hoitajien itsensä arvioimana motivaatio lasten hoitotyössä
sisältää kiinnostuksen lapsista ja lapsen maailmasta. Hoitajista 85 % kokee kiinnostuksen olevan erittäin hyvää. Lasten ja perheiden parissa työskentely halukkuus on hoitajilla 90 % erittäin hyvää. Sairaanhoitajan vastuun lasten hoitotyössä tiedostaa erittäin hyvin 92 % hoitajista ja sitoutuminen lasten hoitotyöhön ja sen kehittämiseen on erittäin
hyvää 64 % hoitajista. Työyhteisön normeihin sitoutuminen on hoitajilla 70 % erittäin
hyvää. (Tuomi 2008, 80)
Vuorovaikutus kuuluu osana ammattiosaamiseen. Sen katsotaan olevan viestinnällistä
toimintakykyä, johon kuuluu erilaisia kykyjä ja ominaisuuksia, sekä asenteita ja ymmärrystä, jota yksilö tarvitsee jokapäiväisissä työtehtävissään. Vuorovaikutustaitoja voi
kehittää ja oppia. Tärkeitä vuorovaikutustaidoissa ovat muun muassa kuuntelemisen ja
palautteen vastaanottamisen taito. (Nyystilä 2007, 5-7.)
Hoitotyössä vuorovaikutuksen tavoitteena on hoitosuhteen muodostaminen, potilaan
tiedon tarpeen tyydyttäminen, potilaan kärsimyksen, ahdistuneisuuden ja pelkojen lievittäminen tai poistaminen sekä hyvän olon tuottaminen potilaalle. Hoitosuhteessa kysymys on ammatillisesta suhteesta, joka luodaan ja jota pidetään yllä vuorovaikutuksen
avulla. Hoitosuhteessa hoitaja saa potilaalta tai hänen omaiseltaan tietoja potilaasta voidakseen hoitaa potilasta hänen tarpeidensa mukaisesti. Tietojen saaminen potilaan perheeltä on merkittävässä asemassa hoidon suunnittelun ja päätöksenteon kannalta erityisesti silloin, kun potilas itse ei voi ilmaista itseään (Mattila 2001, 16 -17.)
Arkipäivän terveydenhuollossa kohdataan entistä useammin kansainvälisyyttä ja monikulttuurisuutta. Terveydenhuollon ammattilaisen tärkein työkalu monikulttuurisuuden
kohtaamisessa on ammatillinen tieto, ymmärryskyky, sensitiivisyys sekä vuorovaikutustaidot potilasta kunnioittaen. (Valtakunnallinen terveydenhuollon eettinen neuvottelukunta 2004, 10.) Hoitotyössä asiakkaalle tärkeitä vuorovaikutukseen liittyviä asioita
ovat empaattisuus, ystävällisyys, kuuntelu ja kunnioittava käyttäytyminen. Vuorovaikutuksen pitäisi edistää yksilön ja hänen perheensä terveyttä sekä mahdollistaa asiakkaalle
tiedollinen, sosiaalinen ja emotionaalinen tuki. (Rekilä 2004, 9.)
Tämän opinnäytetyön tarkoituksena on kuvata hoitajien toimintaa ja käsityksiä alaikäisen potilaan ja hänen huoltajansa henkilötietojen tunnistamisesta sairaalaantulotilanteessa Oulun Yliopistollisen sairaalan lasten ja nuorten kirurgian ja gastroenterologian yksikön osastolla 60. Tavoitteena on kehittää luotettavaa alaikäisen potilaan ja hänen huoltajansa henkilötietojen tunnistamista sairaalaantulotilanteessa.
1. Mitä henkilötietoja hoitajat keräävät alaikäisestä potilaasta ja hänen huoltajastaan
sairaalaantulotilanteessa?
2. Miten hoitajat tunnistavat alaikäisen potilaan ja hänen huoltajansa henkilötiedot sairaalaantulotilanteessa?
3. Mikä merkitys henkilötietojen tunnistamisella on alaikäisen potilaan hoitosuhteessa?
4. Mitkä tekijät edistävät henkilötietojen tunnistamista?
4 OPINNÄYTETYÖN AINEISTON KERUU JA ANALYYSI
4.1 Mittarin laadinta ja aineiston keruu
Opinnäytetyömme tutkimusmenetelmänä on määrällinen eli kvantitatiivinen teoriaan
perustuva tutkimus (Vilkka 2007, 26). Tutkimusaineiston keräämiseen ei ollut valmista
mittaria. Tutkimusaineisto kerättiin kyselylomakkeella, joka on yksi määrällisen tutkimuksen mittareista. Mittarissa teoreettinen ja käsitteellinen tieto muutettiin arkikielelle
(Vilkka 2007, 14.) Kyselylomake laadittiin henkilötietojen tunnistamiseen liittyvien
lakien ja asetusten sekä kirjallisuuden ja tutkimusten perusteella.
Kyselyn otoksena eli kohderyhmänä ovat osaston 60 hoitajat (N= 36), jotka tekevät
vuorotyötä. He edustivat tutkimuksen perusjoukkoa. Otantamenetelmänä oli kokonaisotanta, jolloin koko perusjoukko on mukana tutkimuksessa. Kokonaisotanta soveltuu
tähän tutkimukseen, koska perusjoukko on pieni ja havaintoyksiköiden määrä on alle
sata (Vilkka 2007, 51- 52.)
Tutkimuksessa mittaaminen tapahtui sanallisella likertin 4 portaisella asteikolla. Asteikon keskikohdasta lähtien samanmielisyys toiseen suuntaan kasvoi ja toiseen suuntaan väheni (Vilkka 2007, 46.) Kyselylomakkeen kysymykset koostuivat kysymyksistä,
joissa vastausvaihtoehdot oli jo ennalta määrätty (Vilkka 2007, 67- 69). Lisäksi kysymyksissä 1-6 oli avoimet vastausvaihtoehdot. Kysymysmuodot strukturoitiin, jolla tarkoitetaan sitä, että kaikilta kyselyyn vastaavilta kysyttiin samat asiat, samassa järjestyksessä ja samalla tavalla (Vilkka 2007, 27).
Tutkimusaineistoa kutsutaan havaintomatriisiksi. Siinä jokaiselle tutkittavalle asialle eli
muuttujalle annetaan arvo, joka ilmaistaan kirjaimina tai numeroina (Vilkka 2007, 15.)
Tässä tutkimuksessa muuttujat ilmaistiin numeraalisesti. Muuttujia ovat hoitajien toiminta ja käsitykset alaikäisen potilaan ja hänen huoltajansa henkilötietojen tunnistamisesta. Taustamuuttujia ovat hoitajien ikä, koulutus, työkokemus hoitotyöstä sairaalassa,
työkokemus osastolta 60 sekä tämän hetkinen työaika ja työsuhde osastolla 60.
Tutkimuskysymyksiä oli neljä. Ensimmäiseen kysymykseen ”Mitä henkilötietoja hoitajat keräävät alaikäisestä potilaasta ja hänen huoltajastaan sairaalaantulotilanteessa?”
haettiin vastausta 1-2 kohtien kysymyksillä. Toiseen kysymykseen ”Miten hoitajat tunnistavat alaikäisen potilaan ja hänen huoltajansa henkilötiedot sairaalaantulotilanteessa?”
vastasivat kysymykset 3-4. Kolmanteen kysymykseen ” Mikä merkitys henkilötietojen
tunnistamisella on alaikäisen potilaan hoitosuhteessa?” vastasi kysymys 5. Neljänteen
kysymykseen ”Mitkä tekijät edistävät henkilötietojen tunnistamista?” vastasi kysymys 6.
Kysymyksillä 7-12 kartoitettiin taustatietoja kyselyyn vastanneista hoitajista.
Tutkimus toteutettiin Oulun Yliopistollisen sairaalan lasten ja nuorten kirurgian ja gastroenterologian yksikön osastolla 60. Osastolla hoidetaan ortopedista, pehmytkirurgista
ja gastroenterologista hoitoa tarvitsevia lapsia ja nuoria. Hoidettavat potilaat ovat yleensä alle 17-vuotiaita lapsia ja nuoria. Heidän kehitystasonsa vaihtelee normaalin kasvun
ja kehityksen ja kehitysvammaisuuden välillä. Potilaat tulevat osastolle joko luvatulle
paikalle, sairaalasiirtona tai päivystyksenä. Saattajana toimii yleensä potilaan vanhempi
tai huoltaja. Hoitoajat vaihtelevat päiväkäynnistä useisiin viikkoihin. Keskiarvo hoitoajasta vuonna 2011 oli 2,6 vuorokautta. Potilaan hoitoprosessi jakautuu tulo-, hoito- ja
kotiutusvaiheeseen. Kotiutusvaiheessa potilas siirtyy joko kotiin tai jatkohoitopaikkaan
esimerkiksi toiseen sairaalaan. (Osasto 60, ydinprosessi.)
Tutkimuksen analyysin tavoitteena oli kuvata hoitajien toimintaa ja käsityksiä alaikäisen potilaan ja hänen huoltajansa henkilötietojen tunnistamisesta sairaalaantulotilanteessa Oulun Yliopistollisen sairaalan lasten ja nuorten kirurgian ja gastroenterologian yksikön osastolla 60.
Tutkimusaineisto analysoitiin tilastollisella SPSS (Statistical Package for the Social
Sciences) 20.0 for Windows- ohjelmalla. Aineisto tarkastettiin, ja lomakkeet numeroitiin ennen analysoinnin aloitusta (Vilkka 2007, 111). Numerointi mahdollisti muuttujien
arvojen tarkistamisen, joka tehtiin kahteen kertaan. Tutkimusaineisto syötettiin Data
View eli datanäkymään ja muuttujat määriteltiin omille riveilleen Variable Data View
eli muuttujanäkymään SPSS taulukkoon. Muuttujista teimme yhteenvetotaulukoita Analyze- Descripitive Statistics- Frequencies toiminnolla, ja siirsimme ne nuolenkärkipainikkeella Variable(s)- ruutuun. Tutkimustulokset kuvailtiin sanallisesti ja havainnollistettiin taulukoissa frekvenssi ja prosenttijakaumina. Analysointi tapahtui yleisellä
tasolla johtuen tutkimusaineiston vähäisyydestä.
5.1 Tutkimukseen vastaajat
Kyselylomakkeita jaettiin 36, ja tutkimukseen vastasi 30 hoitajaa. Vastausprosentiksi
muodostui 83 %. Vastaajista 25 oli sairaanhoitajia, ja nimekesuojattuja terveydenhuollon ammattilaisia oli vastaajista 5. Vastaajista alle 35-vuotiaita oli 10, 35 -50-vuotiaita
oli 15 ja yli 50-vuotiaita 5. Vastaajista noin puolella oli työkokemusta hoitotyöstä sairaalasta alle 10 vuotta. Vastaajista suurin osa oli työskennellyt osastolla 60 yli vuoden,
ja he olivat pääsääntöisesti kokopäiväisiä työntekijöitä. Vakituisessa työsuhteessa oli yli
puolet vastaajista. Taustamuuttujat esitetään taulukossa 1 (liite 2). Seuraavaksi kyselylomakkeen vastauksia tarkastellaan tutkimuskysymysten mukaan aina ja melkein aina
5.2 Henkilötietojen tunnistaminen
Sairaalaantulotilanteessa alaikäisestä potilaasta tunnistettiin useimmin henkilötunnus
sekä etu- ja sukunimi. Seuraavaksi yleisin tunnistettu henkilötieto oli alaikäisen potilaan
huoltaja. Vähiten tunnistetut henkilötiedot olivat alaikäisen potilaan yhteystiedot sekä
vakinainen asuinpaikka. Alle puolet hoitajista tarkasti, kenelle potilastietoja saa luovuttaa. Kaksi hoitajaa ei vastannut kohtaan äidinkieli ja yksi hoitaja muun yhdyshenkilön
kohtaan, joten taulukon kokonaisvastausprosentit näissä kohdissa ovat alle 100 %. Hoitajien keräämät alaikäisen potilaan henkilötiedot esitetään seuraavalla sivulla (taulukko
TAULUKKO 2. Hoitajien keräämät henkilötiedot alaikäisestä potilaasta sairaalaantulotilanteessa
Alaikäisen potilaan
muu yhdyshenkilö
Sairaalaantulotilanteessa alaikäisen potilaan huoltajasta tunnistettiin useimmin etu- ja
sukunimi. Seuraavaksi yleisimmin tunnistettiin yhteystiedot sekä huoltajuussuhde alaikäiseen lapseen. Vähiten kerätty henkilötieto huoltajasta oli henkilötunnus. Yksi hoitajista ei vastannut vakinaisen asuinpaikan ja äidinkielen kohtaan, joten kokonaisvastausprosentti on taulukossa näissä kohdissa alle 100 % (taulukko 3).
TAULUKKO 3. Hoitajien keräämät henkilötiedot alaikäisen potilaan huoltajasta sairaalaantulotilanteessa
Alaikäisen potilaan huoltajan
alaikäiseen potilaaseen
5.3 Henkilötietojen tunnistamistavat
Sairaalaantulotilanteessa alaikäisen potilaan henkilötietoja tunnistettiin pääasiassa sekä
suullisesti että tunnisterannekkeeseen (taulukko 4).
TAULUKKO 4. Hoitajien toimintatavat alaikäisen potilaan henkilötietojen tunnistamisessa sairaalaantulotilanteessa
suullinen tunnistaminen
kirjallinen tunnistaminen
tunnisterannekkeeseen
Sairaalaantulotilanteessa alaikäisen potilaan huoltajan henkilötietoja tunnistettiin pääasiassa suullisesti (taulukko 5).
TAULUKKO 5. Hoitajien toimintatavat alaikäisen potilaan huoltajan henkilötietojen
tunnistamisessa sairaalaantulotilanteessa
5.4 Henkilötietojen tunnistamisen merkitys alaikäisen potilaan hoitosuhteessa
Tässä tutkimuksessa hoitajista lähes kaikki käsittivät, että henkilötietojen tunnistaminen
on osa turvallista hoitotyötä sekä keskeinen tietosuojaperiaate. Tunnistamisella koettiin
olevan merkitystä myös hyvälle tiedonkululle, luottamukselliselle vuorovaikutussuhteelle sekä perhekeskeiselle hoitotyölle (taulukko 6).
TAULUKKO 6. Hoitajien käsitykset henkilötietojen tunnistamisen merkityksestä alaikäisen potilaan hoitosuhteessa
Osa turvallista hoitotyötä
Keskeinen tietosuojaperiaate
Perusta luottamukselliselle
vuorovaikutussuhteelle
Osa hyvää tiedonkulkua
Osa perhekeskeistä
5.5 Henkilötietojen tunnistamista edistäviä tekijöitä
Tässä tutkimuksessa hoitajat käsittivät motivaation lasten hoitotyöhön sekä koulutuksen
henkilötietojen tunnistamisesta olevan edistävimpiä tekijöitä henkilötietojen tunnistamisessa (taulukko 7).
TAULUKKO 7. Hoitajien käsityksiä henkilötietojen tunnistamista edistävistä tekijöistä
Motivaatio lasten hoitotyöhön Aina
Koulutus henkilötietojenAina
Työkokemus lasten hoitoAina
Tämän tutkimuksen tuloksia ei voida yleistää, koska tutkimusaineiston määrä on vähäinen. Ylipartasen tutkimuksen (2004, 21) mukaan henkilötietojen tunnistaminen on osa
henkilötietojen käsittelyä, ja sen hyvä toteutus tukee onnistunutta ja luottamuksellista
hoitosuhdetta potilaaseen. Lisäksi Terveydenhuollon tietosuoja- ja tietoturvakäsikirjan
(Pohjois- Pohjanmaan sairaanhoitopiiri, intranet) mukaan potilaan henkilötiedot ja niiden tunnistaminen ovat yksi tärkeä hoitotyön ydintietoihin liittyvä tarve ja toiminto,
jolla pyritään takaamaan turvallinen hoito oikealle potilaalle oikeaan aikaan kaikissa
hänen hoitoonsa liittyvissä hoitoprosessin vaiheissa.
Tässä tutkimuksessa hoitajat tunnistivat sairaalaantulotilanteessa alaikäisen potilaan
sukunimen ja etunimen pääsääntöisesti aina. Henkilötunnuksen tunnistaminen oli vähäisempää, vaikka Pohjois- Pohjanmaan sairaanhoitopiirin ohjeissa (6/2012) potilaan tunnistaminen perustuu ensisijaisesti juuri henkilötunnukseen.
Tässä tutkimuksessa alaikäisen potilaan huoltajan henkilötiedoista tunnistettiin yleisimmin etunimi ja sukunimi. Huoltajan henkilötunnus oli vähiten tunnistettu henkilötieto. Pohjois-Pohjanmaan sairaanhoitopiirin ohjeistuksessa (6/2012) ei anneta tarkempia
ohjeistuksia alaikäisen potilaan huoltajan tunnistamiseen. Mielestämme kuitenkin hoitajan täytyy tietää kuka on lapsen tai nuoren huoltaja, ja kenelle tietoja potilaan voinnista
ja hoidoista annetaan.
Tutkimuksessamme huomioitavaa oli myös se, että alaikäisen potilaan henkilötietojen
tunnistamista koskevassa kohdassa lupaa potilastietojen luovutuksesta kysyi vain 4 hoitajaa aina. Harvoin tai ei koskaan tämän asian tarkasti 16 tutkimukseen osallistunutta
hoitajaa. Laki potilaan asemasta ja oikeuksista kuitenkin säätää, että jos alaikäinen katsotaan ikäänsä ja kehitystasoonsa nähden kykeneväksi päättämään omasta hoidostaan,
hän voi halutessaan kieltää tietojen antamisen huoltajalleen tai muulle edunvalvojalleen.
Myös tästä tulee tehdä potilasasiakirjoihin merkintä (Laki potilaan asemasta ja oikeuksista, 9 §.) Tutkimukseen osallistuneet hoitajat hoitavat lapsia ikäluokissa 0-17 vuotta.
Jatkossa voidaankin pohtia, toteutuuko potilastietojen luovuttamiskielto sellaisen nuoren kohdalla, joka ikänsä puolesta on kykenevä itse tekemään hoitoansa koskevia päätöksiä.
Terveyden- ja hyvinvoinninlaitoksen Potilasturvallisuutta taidolla – ohjelman tavoitteena on puolittaa potilaan hoitoon liittyvät kuolemat ja haittatapahtumat vuoteen 2020
mennessä. Ohjelman mukaan potilaan tunnistamisen pitää olla systemaattista, ja kaikille
potilaalle iästä riippumatta tulee laittaa tunnisteranneke hänen jäädessään sairaalahoitoon. Potilas tunnistetaan tällöin myös suullisesti sekä nimen että henkilötunnuksen perusteella. Tässä tutkimuksessa yleisimmin käytetty tunnistamistapa oli suullinen tunnistaminen. Tunnisteranneketta käytettiin toiseksi eniten, joten tässä tutkimuksessa tunnisterannekkeen käyttö ei siis ollut systemaattista. Kirjallinen tunnistaminen henkilötietolomakkeen avulla oli vähiten käytetty tunnistamistapa. Alaikäisen potilaan huoltajan
henkilötietojen sekä suullisessa että kirjallisessa tunnistamistavassa oli selkeästi enemmän hajontaa molemmissa vastausvaihtoehdoissa.
Henkilötunnuksen huolellinen tunnistaminen vähentää virhemahdollisuuksia ja parantaa
siten yksilön tietosuojaa (Väestörekisterikeskus). Myös tässä tutkimuksessa hoitajat
mielsivät henkilötietojen tunnistamisen olevan keskeinen tietosuojaperiaate sekä osa
turvallista hoitotyötä. USA:ssa ja Kanadassa tehdyn selvityksen mukaan sairaanhoitajan
kompetensseihin kuuluu luottamuksen ylläpitäminen (Barnsteiner, Wyatt, Richardson
2002, 165170). Myös tässä tutkimuksessa hoitajat käsittivät henkilötietojen tunnistamisen luovan perustaa luottamukselliselle vuorovaikutussuhteelle.
Henkilötietojen tunnistamista edistävistä tekijöistä pidettiin lähes yhtä tärkeinä motivaatiota lasten hoitotyöhön ja henkilötietojen tunnistamiseen liittyvää koulutusta. Tätä tutkimustulostamme tukee Pricen tutkimus, jossa todetaan lasten hoitotyössä tarvittaviin
pätevyysalueisiin kuuluvan vuorovaikutus- ja viestintätaidot sekä motivaatio (Price
1999, 227-238). Myös työkokemus lasten hoitotyöstä ja vuorovaikutustaidot katsottiin
edistävän henkilötietojen tunnistamista. Tältä osin tutkimustamme tukee Sirpa Tuomen
väitöskirjan ”Sairaanhoitajan ammatillinen osaaminen lasten hoitotyössä” tulokset
(2008, 136-137). Laki terveydenhuollon ammattihenkilöstöstä (1994/559, 18§) vaatii,
että terveydenhuollon ammattihenkilöillä on oltava riittävä kielitaito hoitosuhteessa
kommunikointiin. Tässä tutkimuksessa kielitaidon merkitys koettiin edistävän henkilötietojen tunnistamista 50 %.
Tämän opinnäytetyön tarkoituksena on kuvata hoitajien toimintaa ja käsityksiä alaikäisen potilaan ja hänen huoltajansa henkilötietojen tunnistamisesta sairaalaan tulotilanteessa Oulun Yliopistollisen sairaalan lasten ja nuorten kirurgian ja gastroenterologian
yksikön osastolla 60. Tutkimuksen toteutukseen tarvittiin työyhteisöltä tutkimuslupa
(Vilkka 2007, 33). Diakonia- ammattikorkeakoulun Oulun toimipaikan hyväksyttyä
tutkimussuunnitelmamme, opinnäyteyhteistyösopimus ja tutkimuslupa anottiin sekä
saatiin Oulun Yliopistollisen sairaalan lasten ja nuorten vastuuyksikön ylihoitajalta.
Kyselylomake ja saatekirje laadittiin tutkimussuunnitelman teon yhteydessä. Kyselylomake esitestattiin heinäkuussa 2012 yhdellä opiskelijaryhmämme hoitajalla. Testauksessa ei ilmennyt sisällöllisesti mitään muutostarvetta. Kyselyn ulkoasuun ehdotuksena
oli isompi fonttikoko. Fonttikokoa ei kuitenkaan suurennettu, koska kysely olisi tällöin
ollut hankala toteuttaa Exel- taulukolla.
Tutkimusaiheesta, saatekirjeestä ja kyselylomakkeesta kerrottiin osaston 60 hoitajille
11.7.2012, jolloin myös kyselylomakkeet jätettiin heille vastattaviksi. Samalla hoitajat
saivat ohjeistuksen lomakkeen täyttämiseen. Kyselylomakkeiden viimeinen palautuspäivä oli 31.7.2012. Kyselyn ajoitimme hoitajien loma- ajankohtiin siten, että kaikilla
hoitajilla oli mahdollisuus vastata kyselyyn. Muistutuksen kyselyyn vastaamisesta hoitajat saivat suullisesti osastonhoitajalta viikon kuluttua kyselyn alkamisesta.
Kyselylomakkeen mukana oli yhden sivun mittainen saatekirje. Se sisälsi tietoa tutkimuksesta, jonka perusteella hoitaja päätti tutkimukseen osallistumisesta. Tutkimus perustui vapaaehtoisuuteen (Vilkka 2007, 80.) Kyselylomakkeeseen hoitajat vastasivat
työajalla itsenäisesti. Kyselylomakkeet palautuivat tutkijoille suljetuissa nimettömissä
kirjekuorissa osaston kahvihuoneessa olevaan palautuslaatikkoon. Kyselylomakkeiden
vastaukset käsiteltiin luottamuksellisesti ja ne hävitettiin analysoinnin jälkeen tietosuojapaperinkeräyksen kautta.
Tutkimustulosten tilastointi, analysointi ja lopullisen raportin kirjoitus alkoi elokuussa
2012. Kyselyyn vastasi 83 % (n=30) 60 hoitajaa, mikä on mielestämme onnistunut otos
tutkimukseen osallistuvasta perusjoukosta. Hoitajat olivat täyttäneet lomakkeet hyvin.
Tutkimuksen kato eli vastaamatta jättäminen oli 17 % (n=6). Katoon vaikutti todennäköisesti hoitajien loma-ajankohta. Opinnäytetyön tutkimus toteutettiin kertaluonteisena
tietyssä ajassa ja paikassa tietylle otosryhmälle eikä sen johdosta ole toistettavissa.
Tutkimuksen kokonaisluotettavuutta tarkasteltaessa tulosten todellisuutta vahvistaa se,
että kyselylomake vastasi asetettuihin tutkimuskysymyksiin sekä se, että analysointi
toteutui SPSS- ohjelmalla, jättäen tutkijoiden omat näkemykset ja kokemukset tutkimuksen ulkopuolelle. Tutkimuksessa ei käytetty valmista kyselylomaketta, vaan se tehtiin itse. Kyselylomakkeen toteutuksesta ei tutkijoilla ollut aiempaa kokemusta, joten
tämä heikentää tutkimuksen luotettavuutta.
6.3 Tutkimuksen eettiset näkökohdat
Hyvään tieteelliseen käytäntöön kuuluu arvonanto toisten tutkijoiden töille ja saavutuksille. Omassa tutkimuksessa on tuotava esille muiden tutkijoiden merkitys ja arvo, jotka
ovat vaikuttaneet oman tutkimuksen syntyyn (Tutkimuseettinen neuvottelukunta.) Tässä
tutkimuksessa eettisyyttä ja luotettavuutta lisäävät asianmukaiset lähdeviittaukset ja
hauissa käyttämämme luotettavat tietokannat. Tutkimuksen eettisyyttä lisää myös se,
että kyselyyn vastaajat olivat hoitotyöhön koulutettuja ammattilaisia, ja he vastasivat
kysymyksiin vapaaehtoisesti omasta tahdostaan.
Henkilötietolaki 1999/523 ja Laki viranomaisten toiminnan julkisuudesta 1999/621
edellyttävät tutkimusaineiston anonyymisointia, joten kyselylomake suunniteltiin siten,
että yksittäinen hoitaja ei ollut siinä tunnistettavissa. Lisäksi tutkimuksen eettisyyttä
vahvistaa se, että tutkimusvaiheet on kuvailtu tässä tutkimuksessa mahdollisimman yksityiskohtaisesti antaen myös lukijalle mahdollisuuden pohtia tutkimuksen eettisyyttä.
6.4 Johtopäätökset ja jatkotutkimusaiheet
Lasten ja nuorten hoitotyössä alaikäisen potilaan ja hänen huoltajansa henkilötietojen
tunnistaminen kuuluvat yhtenä osana laadukkaaseen, turvalliseen ja perhekeskeiseen
lasten ja nuorten hoitotyöhön. Koimme tutkimuksen aikana, että hoitajien omat kokemukset herättivät keskustelua systemaattisemman henkilötietojen tunnistamisen toteutuksesta ja sen merkityksestä alaikäisen potilaan hoitosuhteessa. Perehtyminen aiheeseen oli mielenkiintoista ja antoi syvällisemmän kuvan lasten ja nuorten hoitotyössä
tapahtuvasta henkilötietojen tunnistamisesta. Ymmärtämällä henkilötietojen tunnistamisen tärkeyden pystymme paremmin hahmottamaan siihen liittyvän tiedon lasten, nuorten ja perheiden hyvinvoinnin hyväksi.
Tämä opinnäytetyö sopii luettavaksi henkilötietojen tunnistamisesta kiinnostuneille.
Tämän tutkimuksen tuloksia voidaan esimerkiksi hyödyntää hoitotyöntekijöiden perehdytyksessä ja henkilötietojen tunnistamiseen liittyvässä koulutuksessa. Systemaattisempi henkilötietojen tunnistaminen lisää mielestämme lasten ja nuorten hoitotyössä toteutuvaa potilasturvallisuutta.
Tutkimuksen avulla halusimme kuvata hoitajien toimintaa ja käsityksiä alaikäisen potilaan ja hänen huoltajansa henkilötietojen tunnistamisesta. Jatkotutkimusaiheena voisi
tutkia alaikäisen potilaan huoltajan kokemuksia ja mielipiteitä henkilötietojen tunnistamisesta sairaalaantulotilanteessa.
Barnsteiner, Jane; Richardson, Virginia; Wyatt, Janet 2002. What do pediatric nurses
do? Results of the role delineation study in Canada and the United States.
Pediatric Nursing 28(2), 165170.
Björvell, Catrin; Wredlin, Regina; Thorrell-Ekstrand, Ingrid 2003. Improving documentation using a nursing model. Journal of Advanced Nursing. Vol 43,
No 4, 405.
Gustafsson, Marja- Liisa; Leino- Kilpi, Helena; Suhonen, Riitta 2009. Yksilöllistä hoitoa edistävät tekijät - hoitohenkilöstön näkökulma. Tutkiva hoitotyö. Vol
7(4), 411.
Henkilötietolaki 22.4.1999/523. Viitattu 20.4.2009
Holi, Tarja 2009. Hoidon periaatteista: Terveydenhuollon ammattihenkilön vastuu ja
oikeudet. Terveydenhuollon oikeusturvakeskus. Luentomateriaalit.
Viitattu 28.3.2009
http://www.teo.fi/FI/Palveluiden_asianmukaisuus/luentomateriaalit/Sivut/
etusivu.aspx
Hopia, Hanna 2006. Somaattisesti pitkäaikaissairaan lapsen perheen terveyden edistäminen-toimintatutkimus lastenosastolla. Tampereen Yliopisto. Väistökirja.
Kinnunen, Marina; Peltomaa, Karolina 2009. Potilasturvallisuus ensin. Helsinki:
Lahti, Leena 2008. Sairaanhoitajan ammatillinen osaaminen hematologista syöpää sairastavan potilaan hoitotyössä. Pro gradu- tutkielma. Kuopion yliopisto. Yhteiskuntatieteellinen tiedekunta. Hoitotieteen laitos.
Laki lapsen huollosta ja tapaamisoikeudesta 8.4.1983/361. Viitattu 25.3.2010
Laki potilaan asemasta ja oikeuksista 17.8.1992/785. Viitattu 13.9.2012
Laki viranomaisten toiminnan julkisuudesta 21.5.1999/621. Viitattu 21.5.2012
http://www.finlex.fi/laki/ajantasa/1999/19990621
Laki terveydenhuollon ammattihenkilöistä 28.6.1994/559. Viitattu 20.4.2009
Larivaara Pekka; Lindroos Sirpa; Heikkilä Taina 2009. Perhekeskeisen työn teoreettiset perusteet. Teoksessa Larivaara P., Lindroos S. & Heikkilä T.
(toim.) Potilas, perhe ja perusterveydenhuolto. Jyväskylä: DUODECIM.
Larivaara Pekka; Taanila Anja 2009. Moniammatillinen perhekeskeinen yhteistyö.
Teoksessa Larivaara P., Lindroos S. & Heikkilä T. (toim.) Potilas, perhe ja
perusterveydenhuolto. Jyväskylä: DUODECIM.
Lastensuojelulaki 417/2007. Viitattu 20.4.2009
Lauri, Sirkka 2006. Hoitotyön ydinosaaminen ja oppiminen. Helsinki: WSOY
Liljamo, Pia; Kaakinen, Pirjo; Ensio, Anneli 2008. Opas FinCC luokituskokonaisuuden
käyttöön hoitotyön sähköisen kirjaamisen mallissa.
Lindén, Leena 2004. Lasten ja nuorten hoitotyön käsikirja. Teoksessa Paula Koistinen;
Susanna Ruuskanen; Tuula Surakka (toim.) Lasten sairaalahoito.
Lindström, Jaana 2004. Lasten ja nuorten hoitotyön käsikirja. Teoksessa Paula Koistinen; Susanna Ruuskanen; Tuula Surakka (toim.) Lapsi tehohoidossa.
Hämeenlinna: Tammi
Mattila, Lea-Riitta 2001. Vahvistumista ja tunnekokemuksen jakamista: Potilaan
ja hoitajan vuorovaikutusta kuvaavan käsitejärjestelmän kehittäminen.
Väitöskirja. Tampereen yliopisto
Nyystilä, Jenni, 2007. Esimiesten vuorovaikutusosaaminen. Puheviestinnän pro gradututkielma. Viestintätieteiden laitos. Jyväskylän yliopisto.
Osaaminen ja työn kuormittavuus 2010. Työhyvinvointifoorumi. Sosiaali – ja
terveysministeriö. Viitattu 23.4.2012.
Oulun Yliopistollinen sairaala 2009. Osasto 60 ydinprosessi 8.12.2006. Intranet.
Viitattu 30.3.2009. Tuloste tekijän hallussa.
Palonen, Kirsti 2005. Perhekeskeisyys ja sen toteutuminen hoitotyön käytännössä kätilöopiskelijoiden arvioimana. Pro gradu- tutkielma. Hoitotieteen laitos.
Pohjois- Pohjanmaan sairaanhoitopiiri. Laatukäsikirja. Lasten ja nuorten tulosyksikkö.
Luettu 16.9.2011.
Pohjois- Pohjanmaan sairaanhoitopiiri 2012. Menettelyohje. Potilaan tunnistaminen.
Luettu 26.7.2012
Pohjois- Pohjanmaan sairaanhoitopiiri. Oberon- käyttäjäopas. Intranet. Luettu 16.9.2011.
Pohjois- Pohjanmaan sairaanhoitopiiri. Terveydenhuollon tietosuoja- ja tietoturvakäsi
kirja. Intranet. Luettu 1.11.2011.
Potilas- ja lääkehoidon turvallisuussanasto 2006. Stakes ja lääkehoidon kehittämiskeskus Rohto. Stakesin työpapereita 26/2006. Viitattu 28.3.2009.
Price, Sue 1999. The selection of students for children’s nursing: the qualities expected
of candidates. Nurse Education Today 19(3), 227238.
Rekilä, Maarit 2004. Asiakaslähtöinen hoitotyö lapsivuodeosastolla. Pro gradu- tutkielma. Oulu: Oulun yliopisto. Hoitotieteen ja terveyshallinnon laitos.
Räty, Tapio 2010. Lastensuojelulaki. Käytäntö ja soveltaminen. Edita: Helsinki.
Sosiaali- ja terveysministeriö. Edistämme potilasturvallisuutta yhdessä. Suomalainen
potilasturvallisuusstrategia 200920013. Sosiaali- ja terveysministeriön
julkaisuja 2009:3
http://www.stm.fi/c/document_library/get_file?folderId=39503&name=D
LFE-7801.pdf
Sosiaali- ja terveysministeriön asetus potilasasiakirjoista 30.3.2009/298. Viitattu
24.8.2012. http://www.finlex.fi/fi/laki/ajantasa/2009/20090298
Sosiaali- ja terveysministeriö. Potilasturvallisuuden edistämisen ohjausryhmä. Viitattu
http://www.hare.vn.fi/mHankePerusSelaus.asp?h_iId=11910
http://www.tsr.fi/tutkimus/tutkittu/hanke.html?id=103077
Suikkala, Arja; Miettinen, Merja; Holopainen, Arja; Montin, Liisa; Laaksonen, Katariina 2004. Sairaanhoitajan kliininen urakehitys : Ura- ja kehityssuunnitelman malli ja menetelmät. Helsinki: Suomen Sairaanhoitajaliitto ry.
Terveydenhuoltolaki 30.12.2010/1326. Viitattu 20.10.2011
Terveyden ja hyvinvoinnin laitos 2012. Potilasturvallisuutta taidolla. 11/2011: Potilaan
tunnistaminen. Luettu 10.3.2012
Terveyden ja hyvinvoinnin laitos. Potilasturvallisuutta taidolla. Kuukauden työkalu
11/2011: Potilaan tunnistaminen oikein – back to basics.
http://www.thl.fi/fi_FI/web/potilasturvallisuus-fi/potilaan-tunnistaminen
Viitattu 13.9.2012.
Tuomi, Sirpa 2008. Sairaanhoitajan ammatillinen osaaminen lasten hoitotyössä. Kuopion Yliopisto. Väitöskirja. ISBN 978-951-27-1066-9 (PDF)
Tutkimuseettinen neuvottelukunta. http://www.tenk.fi/ohjeet.html. Viitattu 21.10.2011.
Törnvall, Eva; Wilhelmsson, Susan 2008. Nursing documentation for communicating
and evaluating care. Journal of Clinical Nursing Vol 17, No 5. 2116.
Ylipartanen, Arto 2010. Tietosuoja terveydenhuollossa. Potilaan asema ja oikeudet
henkilötietojen käsittelyssä. Tallinna:Tietosanoma.
Valtakunnallinen terveydenhuollon eettinen neuvottelukunta (ETENE) 2004. Monikulttuurisuus Suomen terveydenhuollossa. Helsinki 2004. Viitattu 21.5.2012.
http//www.etene.fi/c/document library/get file? folderld=17162&name
=DLFE-533.pdf
Voutilainen, Päivi; Isola, Arja; Muurinen Seija 2004. Nursing documentation in nursing
homes – state of the art and implications for quality improvement. Nordic
College of Caring Sciences. Scand J Caring Sci: 2004;79.
WHO 2004. Nine patient safety solutions. www.jcipatientsafety.org/24725
Viitattu 5.10.2009
Åstedt- Kurki, Päivi; Jussila, Aino- Liisa; Koponen, Leena; Lehto, Paula; Maijala, Hanna; Paavilainen, Riitta; Potinkari, Heli 2006. Kohti perheen hyvää hoitamista. Porvoo: WSOY
Hyvä osasto 60:n hoitotyöntekijä
Tämän tutkimuksen tarkoituksena on kuvata hoitajien kokemuksia alaikäisen potilaan ja
hänen huoltajansa henkilötietojen tunnistamisesta sairaalaantulotilanteessa Oulun Yliopistollisen sairaalan lasten kirurgian ja gastroenterologian yksikön osastolla 60. Tavoitteena on kehittää alaikäisen potilaan ja hänen huoltajansa henkilötietojen tunnistamista sairaalaantulotilanteessa.
Tutkimuksen suorittamiselle on työnantajasi lupa. Vastaaminen on vapaaehtoista, ja
siihen kuluu aikaa noin 15 minuuttia. Vastauksesi käsitellään luottamuksellisesti, eikä
yksittäistä vastaajaa voida tunnistaa. Tutkimusaineisto kerätään ainoastaan opinnäytetyöhön. Aineiston numeraalisen tallentamisen jälkeen kyselylomakkeet hävitetään tietosuojapaperinkeräyksen kautta. Tutkimus on opinnäytetyö, joka on osa Diakonia- ammattikorkeakoulun sairaanhoitajatutkintoa ja toteutetaan yhteistyössä Oulun Yliopistollisen sairaalan lasten ja nuorten vastuuyksikön kanssa. Tutkimustulokset esitetään myöhemmin sovitussa ajankohdassa. Opinnäytetyö säilytetään osastolla 60.
Ole hyvä ja palauta täyttämäsi kyselylomake suljetussa kirjekuoressa osaston kahvihuoneessa olevaan palautuslaatikkoon viimeistään 31.7.2012.
p. XXXXXXX
Anita Pyykkö, TtT
KYSELYLOMAKE HOITOTYÖNTEKIJÖILLE
Valitse ja ympyröi kunkin kysymyksen kohdalla parhaiten toimintaasi kuvaava vaihtoehto
Vaihtoehdot ovat: aina (1), melkein aina (2), harvoin (3), en koskaan (4)
1. Miten usein keräät alaikäisestä potilaasta sairaalaantulotilanteessa seuraavia
1 Sukunimen
3 Henkilötunnuksen
5 Vakinaisen asuinpaikan
6 Huoltajan
7 Muun yhdyshenkilön
8 Kenelle potilastietoja saa antaa
9 Äidinkielen
2. Miten usein keräät alaikäisen potilaan huoltajasta sairaalaantulotilanteessa seuraavia
3 Huoltajuussuhteen
5 Henkilötunnuksen
6 Vakinaisen asuinpaikan
7 Äidinkielen
8 Muuta, mitä?
Valitse ja ympyröi kunkin kysymyksen kohdalla parhaiten toimintaasi kuvaava vaihtoehto.
3. Kuinka usein tunnistat alaikäisen potilaan henkilötietoja sairaalaantulotilanteessa
seuraavilla tavoilla?
1 Suullisesti
2 Kirjallisesti henkilötietolomakkeeseen
3 Potilaan tunnisterannekkeeseen
4 Muuten, miten?
4. Kuinka usein tunnistat alaikäisen potilaan huoltajan henkilötietoja sairaalaantulotilanteessa
2 Kirjallisesti henkilötietolomakkeella
3 Muuten, miten?
Valitse ja ympyröi kunkin väittämän kohdalla käsitystäsi parhaiten kuvaava vaihtoehto
Vaihtoehdot ovat: aina (1), melkein aina (2), harvoin (3), ei koskaan (4)
5. Millainen merkitys henkilötietojen tunnistamisella on alaikäisen potilaan
hoitosuhteessa?
1 Se on perusta luottamukselliselle
2 Se on osa hyvää tiedonkulkua
3 Se on osa turvallista hoitotyötä
4 Se on osa perhekeskeistä hoitotyötä
5 Se on keskeinen tietosuojaperiaate
6 Sillä on jokin muu merkitys, mikä?
Valitse ja ympyröi kunkin väittämän kohdalla käsitystäsi parhaiten kuvaava vaihtoehto.
6. Miten paljon seuraavat hoitajan ammatilliseen osaamiseen liittyvät tekijät edistävät
henkilötietojen tunnistamista?
1 Motivaatio lasten hoitotyöhön
2 Työkokemus lasten hoitotyöstä
3 Vuorovaikutustaidot
4 Koulutus henkilötietojen tunnistamisesta
6 Muut edistävät tekijät, mitkä?
Vastaa kysymyksiin ympyröimällä oikea vaihtoehto.
8. Koulutustaustasi
1 Alle 35 vuotta
1 Laillistettu terveydenhuollon
2 35-50 vuotta
ammattihenkilö (sh)
3 Yli 50 vuotta
2 Nimikesuojattu terveydenhuollon
ammattihenkilö (Lh, lh, ph, lvm)
9. Työkokemuksesi hoitotyöstä
10. Työkokemuksesi kirurgisesta ja
gastroenterologisesta lasten hoitotyöstä
1 Alle 10 vuotta
1 Alle 1 vuosi
2 10-20 vuotta
2 1-10 vuotta
3 Yli 20 vuotta
3 Yli 10 vuotta
11. Työaikasi tällä hetkellä
12. Työsuhteesi tällä hetkellä
1 Kokopäivätyö (100%)
2 Osa-aikatyö
Kiitos vastaamisestasi!
TAULUKKO 1. Taustamuuttujat
Työkokemus hoitotyöstä
Työkokemus kirurgisesta ja
gastroenterologisesta lasten
35 - 50 vuotta
Nimikesuojattu
ammattihenkilö (Lh, lh,
ph, lvm)
Osa- aikatyö
Oikeudellinen näkökulma rekrytointiin henkilöstöpalveluyrityksessä Case: Yritys X Hapulahti, Tiia
TAIDELÄHTÖISET MENETELMÄT LASTEN HOITOTYÖSSÄ